नदी के थाला लगभग  से बेसी रकबा पर बिस्तार लिहले बाटे। एगो अनुमान (इस्टीमेट) के मोताबिक एकर सालाना बहाव  बाटे, ई नील नदी के लगभग दुगुन्ना बाटे आ दजला-फरात नदिन सभ के तिनगुन्ना बा। सालाना बहाव के मामिला में एह तरीका से ई दुनियाँ के सभसे बड़हन नदी सभ में से एक बा। लद्दाख में एह में जाँस्कर नदी बायें से आ के मिलेले। मैदान में उतरे पर चिनाब, झेलम, रावी, ब्यास आ सतलज के रूप में पंजनद सभ आ के मिले लीं। दहिने ओर से आ के मिले वाली नदी सभ में स्योक, गिलगित, काबुल, गोमल आ कुर्रम नदी प्रमुख बाड़ी सऽ। एगो पहाड़ी सोता से निकले के बाद ई नदी मुख्य रूप से आपन बहाव के पानी ग्लेशियर सभ से हासिल करे ले। हिमालय, कराकोरम आ हिंदुकुश परबत सभ के नदी सभ से एकरा के पानी मिले ला आ कई किसिम के इकोसिस्टम सभ से हो के बहे ले।